钦定古今图书集成/明伦汇编/氏族典/第176卷 > 《廖用贤尚友录》 > 田肯
## 钦定古今图书集成/明伦汇编/氏族典/第176卷 > 《廖用贤尚友录》 > 田肯

按《汉书高帝本纪》：“六年，人告楚王信反，上伪游云梦，
信迎谒执之，田肯贺上曰：‘甚善。陛下得韩信，又治秦
中。秦，形胜之国也，带河阻山，县隔千里，持戟百万，秦
得百二焉。齐地方二千里，持㦸百万，县隔千里之外，
齐得十二焉。此东西秦也，非亲子弟莫可使王齐者’。
上曰：‘善’。”赐金五百斤。